Qqimen akken fsin deg yiḥulfan-nsen ugar n saԑa neɣ wissen acḥal, fkan lebɣi i yiman-nsen, tewwit-ten nnesma, yendeh ujajiḥ n tayri deg-sen, ttwaɣen, ttun iman-nsen d wayen i asen-d-yezzin. Rnan qqimen kra n ddqiqat, syin yekker Yasin yesensr-d iman-is seg-s yerfed iceṭṭiḍen-is, yelsa-ten, mi yekker ad yeffeɣ akken ad yuɣel ɣer ixeddim-is, ibedd ɣef tewwurt dɣa tenṭeq ɣur-s Lidya tenna-as : -Ayen akka i d -truḥeḍ di lweqt n uxeddim, ur tuggadeḍ ara tameṭṭut-ik ad tt-yekcem ccek ?